Ladislav Stupak

Ako sa môžem stať lepším človekom?

Ukážka z elektronickej knihy

Pre moju mamu a moju sestru.

Gramatická úprava: Marieta Helcmanovská

Ako sa môžem stať lepším človekom?

1. Kedy sa môžem stať lepším človekom?

Lepším človekom sa môžem stať práve teraz, pretože iba tu a teraz kde práve som, mȏžem niečo urobiť, niečo povedať, niečo si myslieť.

Ak budem lepšie vyberať myšlienky, s ktorými sa zaoberám, ak budem lepšie kontrolovať, čo hovorím, tak už tým môžem urobiť veľa v tom, aby som sa stal lepším človekom, ako som teraz.

Ak poviem nekontrolovane, frivolne alebo len tak z dlhej chvíle niečo, čo môže niekomu priniesť nie dobrý pocit, tak to potom veľmi ťažko znovu napravím.

Jedna veľmi jednoduchá veta v Biblii má veľmi hlboký význam: „Keď ti niekto zoberie košeľu, daj mu i kabát.“

Znamená to pre mňa toľko, že ak sa mi to stane, aby som nehľadal nenávisť, nehľadal pomstu, nehľadal sύdny spor. Aby som nedopustil nepokoj do môjho vnύtra, do mojich myšlienok.

Raz na mojej ceste som stretol Andreja.

Andrej mi povedal, že raz, keď sa musel rozhodnύť pre jednu vec a rozmýšľal o jednej forme riešenia, tak mal v sebe nepokoj.

A tak si povedal, táto myšlienka nemôže byť od Boha, pretože myšlienky od Boha prinášajύ pokoj.

Na to vždy myslím, keď mám v sebe nepokoj.

Často sύ i riešenia, ktorými sa v takomto stave pokύšam riešiť moje ύlohy, tie nesprávne.

Preto si potom poviem, že počkám s riešením, kým budem mať zase pokoj v myšlienkach. A riešenie je často potom oveľa lepšie.

Je to riešenie pokojnej mysle.

Samuelson a Nordhaus vo svojej knihe Ekonómia píšu o pojme “Alternatívne náklady”.

“Alternatívne náklady sύ rozdielom medzi tým, čo by som mohol zarobiť, keby som robil niečo iné a tým, čo zarábam teraz.”

Tento pojem alternatívnych nákladov sa dá zovšeobecniť aj na voľný čas.

Čím sa zaoberám vo voľnom case?

Je to zmysluplné, je to ušľachtilé?

Prináša to dobrý pocit mne a ľuďom okolo mňa?

Neubližujem tým niekomu?

Neubližujem tým ľuďom, na ktorých mi záleží?

Neubližujem tým ľuďom, na ktorých mi nezáleží?

Neubližujem tým ľuďom, ktorí mne ublížili?

A tak je to pre mňa s tou košeľou a kabátom z Biblie.

Až keď aj vo voľnom čase sa budem radšej zaoberať niečím ušľachtilým, ako prípravou nejakého sύdneho sporu, tak môžem trochu povedať, alebo radšej si iba myslieť, že i ja patrím k tým, pre ktorých tá košeľa a kabát má význam.

Koniec ukážky

ISBN 978-80-972831-6-2

Vytvorenie elektronickej verzie Dibuk, s. r. o., 2017

Vytvorené prostredníctvom Publico.sk

Table of Contents

1. Kedy sa môžem stať lepším človekom?

2. Ako sa vysporiadam s mojou nenávisťou?

3. Ako zachovám len to dobré vo mne?

4. Ako môžem realizovať moje sny?

5. Ako môžem byť užitočný?

6. Ako mȏžem byť vďačný?